ליאו ליידרמן

לאונרדו (ליאו) ליידרמן (Leonardo Leiderman; נולד ב-18 במאי[דרוש מקור] 1951, קורדובה, ארגנטינה) הוא כלכלן ישראלי, פרופסור אמריטוס בבית הספר לכלכלה על-שם ברגלס באוניברסיטת תל אביב, פרופסור אורח בפקולטה לניהול על-שם קולר באוניברסיטת תל אביב והיועץ הכלכלי הראשי של קבוצת בנק הפועלים. משמש פרופסור אורח בבית הספר לניהול של אבו דאבי (ADSM). היה ראש חטיבת המחקר בבנק ישראל וחבר ההנהלה הבכירה בבנק ישראל. בסוף יולי 2013 נבחר כמועמד לנגיד בנק ישראל, אך הסיר את מועמדותו. ליידרמן נולד וגדל בקורדובה שבארגנטינה, שם למד עברית מגן הילדים ועד סוף בית הספר התיכון. היה חבר בתנועת נוער ציונית בלתי מפלגתית. ב-1969 עלה לישראל. למד לתואר ראשון בכלכלה ובסוציולוגיה באוניברסיטה העברית בירושלים, ולתואר שני ושלישי בכלכלה באוניברסיטת שיקגו. עבודת הדוקטורט שלו נכתבה ב-1978 בהנחיית פרופסור רוברט לוקאס, חתן פרס נובל לכלכלה לשנת 1995. פרופ' ליידרמן חבר סגל באוניברסיטת תל אביב משנת 1979, מרצה מצטיין בחוג לכלכלה, וחבר הוועד המנהל של "מרכז פנחס ספיר לפיתוח" באוניברסיטה. בשנים 1986-1988 כיהן כראש החוג לכלכלה באוניברסיטה. מחקריו עוסקים באינפלציה ובשערי חליפין, מדיניות לייצוב המשק, מדיניות של בנקים מרכזיים, שווקים פיננסיים, משברים כלכליים (כולל משבר הקורונה) וכלכלות של שווקים מתעוררים. בשנת 2019 החל לכהן כפרופסור אורח בפקולטה לניהול על-שם קולר באוניברסיטת תל אביב. ב-2020 החל לכהן כפרופסור אורח בבית הספר לניהול של אבו דאבי (ADSM). הוא כתב וערך 7 ספרים ופרסם מעל ל-70 מאמרים אקדמיים. עבד בבנק ישראל כעובד וכיועץ במשך כ-10 שנים. בשנים 1991–1995 היה יועץ בכיר לנגיד ולמחלקה המוניטרית בבנק. בשנים 1996–2000 היה מנהל חטיבת המחקר בבנק ישראל תחת הנגיד יעקב פרנקל, וכאשר פרש פרנקל מתפקידו כנגיד ב-1999, הועלה שמו של ליידרמן כמועמד להחליפו, אולם לבסוף נבחר ד"ר דוד קליין. ליידרמן סיים את תפקידו ביוני 2000. מיד לאחר מכן, מונה לתפקיד מנהל מחקר השווקים המתעוררים בדויטשה בנק. במקביל לתפקידיו, שימש עמית מחקר בקרן המטבע הבינלאומית בבנק העולמי. היה חבר בוועדה הממשלתית ליחסים הכלכליים בין ישראל לרשות הפלסטינית. החל משנת 2003 הוא מכהן כיועץ הכלכלי הראשי של קבוצת בנק הפועלים. ביולי 2013 נבחר כמועמד לנגיד בנק ישראל לאחר שפרופ' יעקב פרנקל ביטל את מועמדותו לתפקיד. כעבור יומיים הסיר את מועמדותו, בטרם אושר בידי ממשלת ישראל וועדת טירקל למינויים בכירים בשירות הציבורי. ליידרמן גרוש ואב לשתי בנות. לאונרדו ליידרמן, Macroeconometric Testing of the Rational Expectations and Structural Neutrality Hypotheses for the United States‏ (1979), הוצאת Foerder Institute for Economic Research באוניברסיטת תל אביב לאונרדו ליידרמן, On the Monetary-macro Dynamics of Colombia and Mexico‏ (1982) הוצאת Center for Latin American Development Studies באוניברסיטת בוסטון לאונרדו ליידרמן ואלחנן הלפמן, Real Wages, Monetary Accommodation, and Inflation‏ (1988), הוצאת National Bureau of Economic Research Political Economy, Growth, and Business Cycles‏ (1992), עורכים: אלכס צוקרמן, צבי הרקוביץ ולאונרדו ליידרמן, הוצאת הספרים של MIT Inflation and Disinflation: The Israeli Experiment‏ (1993), הוצאת הספרים של אוניברסיטת שיקגו לאונרדו ליידרמן ולארס סוונסון, Inflation Targets‏ (1995), הוצאת Centre for Economic Policy Research מדיה וקבצים בנושא ליאו ליידרמן בוויקישיתוף אתר הבית של פרופסור ליאו ליידרמן אורלי נבו, פרופ' ליאו ליידרמן: "דרושה אסטרטגיה לאומית לפתרון בעיית המחסור בעובדים בישראל", באתר הארץ, 14 ביולי 2019 עמירם ברקת, ‏מדד התחרותיות העולמי: ישראל ללא שינוי מהשנה שעברה, באתר גלובס, 15 באוקטובר 2019 Leonardo Leiderman באתר אוניברסיטת תל אביב מאמריו של ליידרמן באתר TheMarker ליאו ליידרמן, תרחיש 2: מה יקרה אם ארצות הברית תידבק במחלה היפנית?, באתר כלכליסט, 15 ביוני 2011 עמירם ברקת, ‏פרופ' ליידרמן: ממליץ לממשלה הבאה "בעיקר לא לקלקל", באתר גלובס, 12 בפברואר 2015 שאול אמסטרדמסקי, "המודל המחשבתי של הבנקאות העולמית לא מספק את הסחורה", באתר כלכליסט, 8 בפברואר 2016 עומרי כהן, ‏"מדיניות הריבית הריאלית השלילית מיצתה את עצמה ואינה מתאימה למשק צומח ובתעסוקה מלאה כמו שלנו", באתר גלובס, 2 ביוני 2019 תומר הדר, "ליאו ליידרמן: "נוצר חלון הזדמנויות להשקיע הרבה יותר בישראל של העשורים הבאים", באתר כלכליסט, 1 בינואר 2020 ליאו ליידרמן, דף שער בספרייה הלאומית אפרת נוימן, עכשיו תורו // הפשרה של נתניהו, האתגר של ליידרמן, באתר TheMarker‏, 2 באוגוסט 2013 הצטיינות בהוראה בקורס גדול וקשה, פרופ' לאונרדו ליידרמן בית הספר לכלכלה (הקישור אינו פעיל, 22 ביוני 2017) יהודה שרוני, ‏פרופ' ליידרמן שובר שתיקה: "ועדת טירקל היתה מאשרת אותי", באתר מעריב השבוע, 4 באוגוסט 2013 (הקישור אינו פעיל, 4 בספטמבר 2023) שאול אמסטרדמסקי, "המודל המחשבתי של הבנקאות העולמית לא מספק את הסחורה", באתר כלכליסט, 8 בפברואר 2016 אביטל להב, פרופ' ליאו ליידרמן ימונה לנגיד בנק ישראל, באתר ynet, 31 ביולי 2013